
Parlamentul  României

Camera  Deputaţilor

Comisia pentru industrii si servicii






                 Bucureşti, 08.02.2011





                                         

          Nr.23/366/2010
AVIZ
asupra propunerii legislative privind modificarea art.160), alin.(2) din OUG nr.109/2009 de modificare a Legii nr.571/2003, privind Codul fiscal


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci, cu propunerea legislativă privind modificarea art.160), alin.(2) din OUG nr.109/2009 de modificare a Legii nr.571/2003, privind Codul fiscal, transmisă cu adresa nr. P.l.x. 818 din 29 noiembrie 2010, înregistrată sub nr.23/366 din 02 decembrie 2010.


Consiliul Legislativ, cu avizul nr.813/28.06.2010, avizează favorabil propunerea legislativă, cu observaţii şi propuneri.



Guvernul, prin actul nr.2083/09.08.2010, nu susţine adoptarea propunerii legislative.



Senatul, în  calitate de primă Cameră sesizată, a respins propunerea legislativă, în şedinţa din 24 noiembrie 2010.



Propunerea legislativă care ca obiect de reglementare modificarea Legii nr.571/2003 privind Codul fiscal, în sensul includerii în categoria operaţiunilor pentru care se aplică taxa inversă a bunurilor şi/sau serviciilor livrate ori prestate de sau către persoanele aflate în stare de faliment declarată prin hotărâre definitivă şi irevocabilă.



Examinarea propunerii legislative a avut loc în şedinţa comisiei din data de 08 februarie 2011.

În urma dezbaterilor, membrii comisiei au hotărât, în unanimitate, avizarea negativă a propunerii legislative, deoarece pentru aplicarea modificărilor propuse este necesară obţinerea de către România a unei derogări de la Directiva 2006/112/CE privind sistemul comun al TVA.



Prin obiectul de reglementare şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru această propunere legislativă este Camera Deputaţilor.

PREŞEDINTE,
Iulian Iancu
Consilieri parlamentari, 
Viorela Gondoş

